rejauldu/bengali-wikipedia huggingface dataset:
দ্বি-শতবার্ষিকী উদ্যাপন খেলা ৫০ ওভারের একটি প্রদর্শনী ক্রিকেট খেলা। লন্ডনে অবস্থিত লর্ড’স ক্রিকেট গ্রাউন্ডের দুইশত বছর উদ্‌যাপন উপলক্ষে খেলাটি ৫ জুলাই, ২০১৪ তারিখে অনুষ্ঠিত হয়। খেলায় ক্রিকেট বিশ্বের সর্বাপেক্ষা গুরুত্বপূর্ণ ক্রিকেট ক্লাব হিসেবে পরিচিত মেরিলেবোন ক্রিকেট ক্লাব ও বহিঃবিশ্ব একাদশ অংশগ্রহণ করে। আন্তর্জাতিক ক্রিকেট কর্মকর্তাগণ লর্ডসকে ‘ক্রিকেটের প্রধান আবাসভূমি’ নামে অভিহিত করে থাকেন। অ্যারন ফিঞ্চের অপরাজিত ১৮১* রানের কল্যাণে এমসিসি দল এ খেলায় জয়লাভ করে।   খেলা পরিচালনাকারী কর্মকর্তা   আম্পায়ার   ইয়ান গোল্ড (ইংল্যান্ড)    রিচার্ড কেটেলবরা (ইংল্যান্ড)   টিভি আম্পায়ার   মাইকেল গফ (ইংল্যান্ড)   দলের সদস্য  মেরিলেবোন ক্রিকেট ক্লাব (এমসিসি)বহিঃবিশ্ব একাদশ শচীন তেন্ডুলকর (অঃ)  সাঈদ আজমল  শিবনারায়ণ চন্দরপল  রাহুল দ্রাবিড়  অ্যারন ফিঞ্চ  উমর গুল  ব্রায়ান লারা  ব্রেট লি  ক্রিস রিড (উইঃ)  শন টেইট  ড্যানিয়েল ভেট্টোরিশেন ওয়ার্ন (অঃ) শহীদ আফ্রিদি টিনো বেস্ট পল কলিংউড অ্যাডাম গিলক্রিস্ট (উইঃ) তামিম ইকবাল মুত্তিয়া মুরালিধরন কেভিন পিটারসন বীরেন্দ্র শেওয়াগ পিটার সিডল যুবরাজ সিং   একমাত্র সীমিত ওভারের খেলা    বিবরণ  বহিঃবিশ্ব দলের শেন ওয়ার্ন টসে জয়ী হয়ে ব্যাটিংয়ের সিদ্ধান্ত নেন। অ্যাডাম গিলক্রিস্ট ও বীরেন্দ্র শেওয়াগ দলের দ্রুত সূচনা করেন। এমসিসি’র বোলার ও পাকিস্তানের তারকা খেলোয়াড় উমর গুল ডান হাঁটুতে আঘাত পাওয়ায় তিনি মাত্র দুই ওভার বোলিং করে মাঠ ত্যাগ করেন। ফলে পাকিস্তানের স্পিনার সাঈদ আজমল পাওয়ারপ্লেতে বোলিংয়ে নেমে খুব দ্রুত গিলক্রিস্ট, কেভিন পিটারসেন, তামিম ইকবাল ও শহীদ আফ্রিদি’র উইকেট নেন। তারপর যুবরাজ সিং ও পল কলিংউড শতাধিক রানের জুটি গড়েন। যুবরাজ সিংয়ের সেঞ্চুরির উপর ভর করে বহিঃবিশ্ব দলের সর্বমোট সংগ্রহ দাঁড়ায় ২৯৩। ব্রেট লি’র বলে শেন ওয়ার্নের হাত ভেঙ্গে যায়। তার পরিবর্তে দক্ষিণ আফ্রিকান অল-রাউন্ডার শন পোলক ফিল্ডিংয়ে নামেন।  এমসিসি’র পক্ষে শচীন তেন্ডুলকর ও অ্যারন ফিঞ্চ উভয়েই দূর্দান্ত সূচনা করেন। কলিংউড ব্রায়ান লারা ও রাহুল দ্রাবিড়কে এবং শ্রীলঙ্কান বোলার মুত্তিয়া মুরালিধরন শচীন তেন্ডুলকরকে আউট করেন। এরপর অ্যারন ফিঞ্চ শিবনারায়ণ চন্দরপলকে নিয়ে জয়ের লক্ষ্যে অগ্রসর হন। ফিঞ্চ অপরাজিত ১৮১ রানের দায়িত্বশীল ইনিংস খেলেন।   বিতর্ক  ধারাভাষ্য চলাকালে ইংল্যান্ডের ক্রিকেটার অ্যান্ড্রু স্ট্রস কেভিন পিটারসনকে ‘এ কান্ট’ বলেন। স্ট্রসের মতে তা সম্প্রচারের বাইরে ছিল। কিন্তু স্কাই স্পোর্টসে তার মন্তব্য শোনা না গেলেও বহিঃবিশ্বের দর্শকদের সামনে তা ঠিকই চলে আসে। পরবর্তীতে স্ট্রস বলেন যে, ‘আমি নিঃশর্তভাবে ক্ষমাপ্রার্থী, বিশেষ করে কেভিন পিটারসনের কাছে। আমি অনুতপ্ত ও আন্তরিকভাবে দুঃখিত।’   সম্প্রচার ব্যবস্থা    টেলিভিশন সম্প্রচার  দেশ  মন্তব্য স্কাই স্পোর্টস ২ এইচডি    আনুষ্ঠানিক সম্প্রচারক স্টার স্পোর্টস ৪     স্টার স্পোর্টস এইচডি ২    স্টার স্পোর্টস ৩    হিন্দি ভাষায় ফক্স স্পোর্টস ১     সুপারস্পোর্টস ৫    উল্লেখযোগ্য অংশ   তথ্যসূত্র   বিষয়শ্রেণী:২০১৪-এ ইংরেজ ক্রিকেট বিষয়শ্রেণী:২০১৪-এ আন্তর্জাতিক ক্রিকেট প্রতিযোগিতা বিষয়শ্রেণী:মেরিলেবোন ক্রিকেট ক্লাব বিষয়শ্রেণী:লন্ডনে ক্রিকেট বিষয়শ্রেণী:ক্রিকেট খেলা বিষয়শ্রেণী:সীমিত ওভারের ক্রিকেট খেলা বিষয়শ্রেণী:লর্ডস ক্রিকেট গ্রাউন্ড
[ Edit the Geobox] This is a template used within the main tepmayes from the Geobox series. It is not intende to be used elsewhere.  This template only includes the Geobox template(s) with filled in data from the Pagename/Geobox page and displays a link below that enables easy editing from the main page.  Usage: just input {{Geobox page}} at the beginning of the main page. Or preferably (to avoid confusion for editors):    {{Geobox page}}<!-- Please use the link below the infobox on the main page to edit the Geobox. -->  Category:Geobox include
রায়পুর ইউনিয়ন নামে বাংলাদেশে মোট ৯টি ইউনিয়ন রয়েছে। যথা:  রায়পুর ইউনিয়ন, আনোয়ারা; (চট্টগ্রাম জেলা)  রায়পুর ইউনিয়ন, গাংনী; (মেহেরপুর জেলা)  রায়পুর ইউনিয়ন, জীবননগর; (চুয়াডাঙ্গা জেলা)  রায়পুর ইউনিয়ন, ঠাকুরগাঁও সদর; (ঠাকুরগাঁও জেলা)  রায়পুর ইউনিয়ন, পীরগঞ্জ; (রংপুর জেলা)  রায়পুর ইউনিয়ন, বাঘারপাড়া; (যশোর জেলা)  রায়পুর ইউনিয়ন, বারহাট্টা; (নেত্রকোণা জেলা)  রায়পুর ইউনিয়ন, মধুখালী; (ফরিদপুর জেলা)  রায়পুর ইউনিয়ন, রায়পুর; (লক্ষ্মীপুর জেলা)
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  Aishik Rehman (আলাপ) ২২:১৯, ৩১ জানুয়ারি ২০২৫ (ইউটিসি) :অ্যান মেরি রিওস   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO কিংবা WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। ≈ MS Sakib  «আলাপ»  ০১:৫২, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ডান|150px|link=চট্টগ্রাম বিশ্ববিদ্যালয়|alt=চট্টগ্রাম বিশ্ববিদ্যালয় চট্টগ্রাম বিশ্ববিদ্যালয় (সংক্ষেপে: চবি) চট্টগ্রামে অবস্থিত দেশের পঞ্চম সরকারি ও একটি স্বায়ত্তশাসিত বিশ্ববিদ্যালয়। আয়তনের দিক থেকে এটি দেশের সর্ববৃহৎ বিশ্ববিদ্যালয়। এটি বাংলাদেশের একটি বহু-অনুষদভিত্তিক গবেষণা বিশ্ববিদ্যালয়। বিশ্ববিদ্যালয়টি ১৯৬৬ খ্রিস্টাব্দের ১৮ নভেম্বর চট্টগ্রাম জেলার হাটহাজারী উপজেলায় স্থাপিত হয়। বাংলাদেশের স্বাধীনতা অর্জনের পূর্বে এই বিশ্ববিদ্যালয় তৎকালীন পূর্ব পাকিস্তানের প্রগতিশীল ও গণতান্ত্রিক আন্দোলনের কেন্দ্রবিন্দু হয়ে উঠেছিল। সেই সময়ে বিশ্ববিদ্যালয়ের শিক্ষক ও শিক্ষার্থীরা বাঙালি জাতীয়তাবাদের উত্থান এবং বাংলাদেশের স্বাধীনতা অর্জনে কেন্দ্রীয় ভূমিকা পালন করেছিল। (বাকি অংশ পড়ুন...)
thumb|300px|নরওয়ের ব্রান্নিতে চুনাপাথর খনির কাজ চুন হল ক্যালসিয়াম যুক্ত একটি অজৈব উপাদান, যার মধ্যে কার্বনেটসমূহ, অক্সাইডসমূহ ও হাইড্রোক্সাইডসমূহের প্রাধান্য রয়েছে। সরাসরি চুন হল ক্ষারকীয় পদার্থ যা ক্যালসিয়াম অক্সাইড (সংকেত ) বা ক্যালসিয়াম হাইড্রোঅক্সাইড। ৮২৫০ সে. তাপ প্রয়োগে রাসায়নিক বিক্রিয়ার ফলে ক্যালসিয়াম কার্বনেট হতে ক্যালসিয়াম অক্সাইড বা কুইকলাইম (Quick lime) উৎপাদিত হয়। কুইক লাইম আবার পানি সংযোজন বিক্রিয়ার মাধ্যমে হাইড্রেটেড লাইমে (Hydrated lime) পরিণত হয়। শুষ্ক অবস্থায় এটি সাধারণত সাদা বর্ণের গুড়াজাতীয় পদার্থ। বাড়িঘরে চুনাকরণ, প্লাস্টার এবং ব্লিচিং পাউডার তৈরি ছাড়াও এই চুন কৃষিক্ষেতে কৃষিজমির অম্লত্ব হ্রাস এবং খাবার পানির অস্থায়ী ক্ষারত্ব দূরীকরণে ব্যবহূত হয়। অজৈব ক্যালসিয়াম কার্বনেট ছাড়া বিভিন্ন প্রকার ঝিনুকের খোলস হতেও চুন উৎপাদিত হয়। এক্ষেত্রে চুন উৎপাদনের নিমিত্তে ঝিনুকের খোলস সংগ্রহ করে সেগুলোকে পোড়ানো হয়। গুণগত দিক বিচারে জৈবউৎস হতে উৎপাদিত চুন অধিক মানসম্পন্ন। আমাদের দেশের অনেক মানুষ বিশেষ করে বয়স্কদের মাঝে পানের সাথে এই চুন ব্যবহারের প্রচলন রয়েছে।মাই নাম আদি   আরো দেখুন   ক্যালসিয়াম হাইড্রক্সাইড  ক্যালসিয়াম অক্সাইড   তথ্যসূত্র    আরো পড়ুন   J.A.H. Oates, Projet de. Lime and Limestone – Chemistry and Technology, Production and Uses. Wiley-VCH,  (1998)  US Geological Survey   বহিঃসংযোগ    The National Lime Association (US & Canada)  The British Lime Association  The Building Limes Forum (UK)  The European Lime Association (EULA)  Glossary by Robert W. Piwarzyk, Santa Cruz Public Libraries, Ca  বিষয়শ্রেণী:নির্মাণ উপাদান বিষয়শ্রেণী:ক্যালসিয়াম খনিজসমূহ বিষয়শ্রেণী:অক্সাইড খনিজ বিষয়শ্রেণী:চুনাপাথর
ঈসা ফয়সাল (জন্ম: ২০ আগস্ট ১৯৯৯) একজন বাংলাদেশি পেশাদার ফুটবলার। তিনি বাংলাদেশ জাতীয় ফুটবল দল ও বাংলাদেশ প্রিমিয়ার লিগের ক্লাব বাংলাদেশ পুলিশের হয়ে খেলে থাকেন। তিনি লেফটব্যাক হিসেবে খেলেন।   ক্লাব জীবন  ২০১৬ সালে, ঈসা ফয়সাল অনূর্ধ্ব-১৮ জেলা ফুটবল লিগে রংপুর জেলার হয়ে খেলেন। পরবর্তীতে সেই বছরই, কোচ আলতাব হোসেনের সহায়তায় তিনি ঢাকায় চলে আসেন এবং বাংলাদেশ পুলিশে কনস্টেবল-কাম-খেলোয়াড় হিসেবে যোগ দেন।  ২০১৯ সালের ১৫ মে, ২০১৮–১৯ বাংলাদেশ চ্যাম্পিয়নশিপ লিগে স্বাধীনতা ক্রীড়া সংঘের বিপক্ষে ২–২ গোলে ড্র হওয়া ম্যাচে তিনি ক্লাবের হয়ে নিজের প্রথম গোল করেন।  ২০২৩–২৪ মৌসুম থেকে তিনি ক্লাবটির অধিনায়ক নিযুক্ত হন।   আন্তর্জাতিক জীবন  ২০২৩ সালের ২২ জুনে, ২০২৩ সাফ চ্যাম্পিয়নশিপে লেবাননের বিপক্ষে ম্যাচে তার জাতীয় দলে অভিষেক হয়।   ক্লাব পরিসংখ্যান   ক্লাব   + ক্লাব অনুযায়ী উপস্থিতি ও গোলক্লাবমৌসুমলিগঘরোয়া কাপঅন্যান্যআন্তর্জাতিকমোটবিভাগম্যাচগোলম্যাচগোলম্যাচগোলম্যাচগোলম্যাচগোলমুক্তিযোদ্ধা সংসদ ক্রীড়া চক্র২০১৭–১৮বাংলাদেশ প্রিমিয়ার লিগ৩০০০০০—৩০বাংলাদেশ পুলিশ এফসি২০১৮–১৯বাংলাদেশ চ্যাম্পিয়নশিপ লিগ১৯১———১৯১২০১৯–২০বাংলাদেশ প্রিমিয়ার লিগ৫০৪০——৯০২০২০–২১বাংলাদেশ প্রিমিয়ার লিগ১৯০১০——২০০২০২১–২২বাংলাদেশ প্রিমিয়ার লিগ২০০১০৫০—২৬০২০২২–২৩বাংলাদেশ প্রিমিয়ার লিগ২০০০০৪১—২৪১২০২৩–২৪বাংলাদেশ প্রিমিয়ার লিগ০০০০১০—১০বাংলাদেশ পুলিশের মোট৮৩১৬০১০১০০৯৯২মোট ক্যারিয়ার৮৬১৬০১০১০০১০২২   আন্তর্জাতিক পরিসংখ্যান    বাংলাদেশ বছর  ম্যাচ  গোল ২০২৩  ৮  ০ ২০২৪  ৩  ০ মোট  ১১  ০   সম্মাননা  বাংলাদেশ পুলিশ  বাংলাদেশ চ্যাম্পিয়নশিপ লিগ: ২০১৮–১৯   তথ্যসূত্র    বহিঃসংযোগ   ঈসা ফয়সাল – গ্লোবাল স্পোর্টস আর্কাইভ  ঈসা ফয়সাল – সকারওয়ে  ঈসা ফয়সাল – ট্রান্সফারমার্কট  বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী পুরুষ ফুটবলার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:বাংলাদেশ পুলিশ ফুটবল ক্লাবের খেলোয়াড় বিষয়শ্রেণী:রংপুর বিভাগের ক্রীড়াবিদ বিষয়শ্রেণী:২০২২ এশিয়ান গেমসের ফুটবলার বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:এশিয়ান গেমসে বাংলাদেশের ফুটবলার
থাম্ব|250px|উত্তর ভিনা নদীর অববাহিকা উত্তর ভিনা বা উত্তর দ্‌ভিনা নদী (রুশ - Се́верная Двина́ ; /ˈsʲevʲɪrnəjə dvʲɪˈna/; সিয়েরভিরনাইয়া দ্‌ভিনা) হল উত্তর রাশিয়ার একটি নদী। ৭৪৪ কিলোমিটার বা ৪৬২ মাইল লম্বাউত্তর ভিনা নদী রুশ ফেডারেশনের সরকারি নদী ও জলপথ নিবন্ধন (রুশ), সংগৃহীত ১৪ জুলাই, ২০১৬। এই নদীটি ইউরোপীয় রাশিয়ার ভলোগদা ওবলাস্ট ও আর্কানজেলস্ক ওবলাস্টের মধ্য দিয়ে প্রবাহিত হয়ে ভিনা উপসাগরে শ্বেত সাগরে পড়েছে। এর ডানদিকের উপনদী পেচোরার সাথে মিলিতভাবে এই নদীর মাধ্যমেই উত্তরপশ্চিম রাশিয়ার বৃষ্টিবিধৌত সমস্ত জল উত্তর মহাসাগরে গিয়ে পড়ে।  এই নদীর গুরুত্বপূর্ণ উপনদীগুলি হল ভিচেগদা (ডানদিক), ভাগা (বামদিক) ও পেচোরা (ডানদিক)।   তথ্যসূত্র
লিয়েন্দ্রো জোটো (১৯৩৫ সালে দক্ষিণ আলবেনিয়ার ভুনোতে জন্মগ্রহণ করেন 40 kryebashkiakët që kanë drejtuar Tiranën Koha Jone 12 May 2015) একজন আলবেনীয় রাজনীতিবিদ এবং ১৯৮৭ থেকে ১৯৮৮ সাল পর্যন্ত তিরানার মেয়র ছিলেন।  তিনি তিরানার পিপলস কাউন্সিলের নির্বাহী কমিটির চেয়ারম্যান ছিলেন।  স্ত্রী আনাস্তাসিয়ার সাথে তার দুই ছেলে এডভিন এবং আর্টার রয়েছে।   তথ্যসূত্র   বিষয়শ্রেণী:তিরানার মেয়র বিষয়শ্রেণী:সম্ভাব্য জীবিত ব্যক্তি বিষয়শ্রেণী:১৯৩৫-এ জন্ম বিষয়শ্রেণী:জীবিত ব্যক্তি
থাম্ব|347x347পিক্সেল|শিবচন্দ্র সার্বভৌমশিবচন্দ্র সার্বভৌম বঙ্গদেশের অদ্বিতীয় নৈয়ায়িক স্মার্ত পন্ডিত ছিলেন। ভট্টপল্লীতে ইঁহার জন্ম হয়। রঘুমণি বিদ্যাভূষণের দ্বিতীয় পুত্র।   শিক্ষা  ইনি একজন দেশবিখ্যাত নৈয়ায়িক ছিলেন। এই পণ্ডিতশ্রেষ্ট ন্যায়শাস্ত্রের অধ্যাপনায় বিপুল ছাত্রসম্পদে বঙ্গে অদ্বিতীয় যশস্বী হইয়া ছিলেন। তিনি প্রথমে বাটীতে কএক বৎসর তপঃসাধনার ন্যায় অধ্যাপনার সাধনা করিয়া যখন প্রসিদ্ধি লাভ করিলেন তখন সুপ্রসিদ্ধ গুণাদরকারী মহেশচন্দ্র ন্যায়রত্নের অনুরোধে মূলাজোড় সংস্কৃত কলেজের অধ্যক্ষরূপে প্রতিষ্ঠিত হন ও তথায় শেষ জীবন পর্য্যন্ত অধ্যাপনা করেন। বঙ্গে এরূপ জেলা নাই যথায় তাঁহার কৃতবিদ্য ছাত্র অধ্যাপনা করিতেছেন না। সপ্তম এডওয়ার্ডের রাজ্যকালে গবর্ণমেন্ট হইতে তিনি মহামহোপাধ্যায় উপাধি লাভ করেন। তাঁহার অনেক ছাত্রও মহামহোপাধ্যায় হইয়াছেন। কত ছাত্রই যে পড়াইয়াছেন তাহার ইয়ত্তা নাই। ন্যায়শাস্ত্রের তিনি একজন বড় রকমের প্রচারক ছিলেন। তাঁহার অভাবে বঙ্গে ন্যায়প্রচারে বিশেষ ব্যাঘাত ঘটিয়াছে। ইনি এই বংশের রত্ন মহামহোপাধ্যায় রাখালদাস ন্যায়রত্নের ছাত্র ছিলেন। যোগ্য অধ্যাপকের যোগ্য ছাত্র।   কর্ম  কুসুমাঞ্জলীর এক নবীন টীকা ইনি লেখেন ও উহা বিদ্যোদয় মাসিক পত্রিকায় বাহির হয়। দার্শনিকতার সঙ্গে সঙ্গে ইঁহার কবিত্ব প্রায় আজন্মসিদ্ধ। ১৩ বৎসর বয়সে পাণ্ডবচরিত নামক অপূর্ব্ব এক সংস্কৃত নাটক রচনা করেন। খণ্ডকাব্য লিখনেও সিদ্ধহস্ত ইনি কতই যে সংস্কৃত শ্লোক রচনা করিয়াছিলেন তাহার সংখ্যা নাই। সে সকল রাখিয়া দিবার যত্ন থাকিলে একখানি বড় গ্রন্থ হইতে পারিত।    ব্যক্তিগত জীবন  পাণ্ডিত্যেতো এই এমন অত্যুজ্বল, স্বভাবেও আবার তেমনি কোমল কান্ত। শিব তো শিব, লোকের দুঃখে গলিয়া পড়িতেন। কত দুর্গতের ঋণজাল কাটিয়া দিয়াছেন, কত লোকের বাস্তু রক্ষা করিয়া গিয়াছেন, কত লোককে কত রকমে উপকার করিয়া গিয়াছেন। তিনি গ্রামের অনেকের একটা ভরসাস্থল ছিলেন। ৭২ বৎসর বয়সে ইঁহার গঙ্গালাভ হয়। অবশ্য ইহাকে অকালে বলা যায় না, কিন্তু তিনি আরও কিছুদিন থাকিলে গ্রামের শ্রী ও সাহস অক্ষুণ্ণ থাকিত।    ছাত্র  এনার কৃতী ছাত্ররা হলেন মেদিনীপুরের কাঁথির তারাপ্রসাদ ন্যায়রত্ন, ময়মনসিংহের কালীকৃষ্ণ তর্কতীর্থ, ফরিদপুরের চন্দ্রকিশোর তর্কতীর্থ, ফরিদপুরের চন্দ্রকিশোর সিদ্ধান্তবাগীশ, মাণিকগঞ্জের/রহড়ার তারানাথ ন্যায়-তর্ক-ব্যাকরণতীর্থ...।   গ্রন্থ    পাণ্ডবচরিত।  মহামহোপাধ্যায় শ্রীযুক্ত রাখালদাস ন্যায়রত্ন মহাশয়ের কাশীবাস।  ন্যায়কুসুমাঞ্জলি।
বুল্লে কি জানা () হলো পাঞ্জাবি সুফি সাধক বুল্লে শাহের লেখা অন্যতম পরিচিত কাফি কবিতা।  ১৯৯০-এর দশকে পাকিস্তানের রক ব্যান্ড জুনুন "বুল্লে কি জানা" গেয়েছিল। ২০০৫ সালে, রাব্বি শেরগিলের রক/ফিউশন সংস্করণ "বুল্লে কি জানা" ভারত এবং পাকিস্তানে একটি চার্ট-টপার হয়ে ওঠে। ভারতের পাঞ্জাবি সুফি কাওয়ালি দল ওয়াদালি ব্রাদার্স, তাদের অ্যালবাম আ মিল ইয়ার.... কল অব দি বিলাভড এ "বুল্লে কি জানা" গানটি প্রকাশ করে। আরেকটি সংস্করণ লক্ষ্মীন্দর ওয়াদালি দ্বারা "বুল্লে" শিরোনামে পরিবেশিত হয়েছিল। কবিতাটি আরিয়েব আজহার তার প্রথম অ্যালবাম "ওয়াজ" এ রেন্ডার করেছেন। ২০১০ সালে শাহবাজ খান একটি সংস্করণ ফায়ার রেকর্ডস (পাকিস্তান) এর ব্যানারে প্রকাশ করেছিলেন।   লিরিক্স   মূল সংষ্করণ  ਨਾ ਮੈਂ ਮੋਮਨ ਵਿਚ ਮਸੀਤਾਂ, ਨਾ ਮੈਂ ਵਿਚ ਕੁਫ਼ਰ ਦੀਆਂ ਰੀਤਾਂ,  ਨਾ ਮੈਂ ਪਾਕਾਂ ਵਿਚ ਪਲੀਤਾਂ, ਨਾ ਮੈਂ ਮੂਸਾ ਨਾ ਫਰਔਨ।  ਬੁੱਲ੍ਹਾ ਕੀ ਜਾਣਾ ਮੈਂ ਕੌਣ।  ਨਾ ਮੈਂ ਅੰਦਰ ਬੇਦ ਕਿਤਾਬਾਂ, ਨਾ ਵਿਚ ਭੰਗਾਂ ਨਾ ਸ਼ਰਾਬਾਂ,  ਨਾ ਵਿਚ ਰਿੰਦਾਂ ਮਸਤ ਖਰਾਬਾਂ, ਨਾ ਵਿਚ ਜਾਗਣ ਨਾ ਵਿਚ ਸੌਣ।  ਬੁੱਲ੍ਹਾ ਕੀ ਜਾਣਾ ਮੈਂ ਕੌਣ।  ਨਾ ਵਿਚ ਸ਼ਾਦੀ ਨਾ ਗ਼ਮਨਾਕੀ, ਨਾ ਮੈਂ ਵਿਚ ਪਲੀਤੀ ਪਾਕੀ,  ਨਾ ਮੈਂ ਆਬੀ ਨਾ ਮੈਂ ਖ਼ਾਕੀ, ਨਾ ਮੈਂ ਆਤਿਸ਼ ਨਾ ਮੈਂ ਪੌਣ।  ਬੁੱਲ੍ਹਾ ਕੀ ਜਾਣਾ ਮੈਂ ਕੌਣ।  ਨਾ ਮੈਂ ਅਰਬੀ ਨਾ ਲਾਹੌਰੀ, ਨਾ ਮੈਂ ਹਿੰਦੀ ਸ਼ਹਿਰ ਨਗੌਰੀ,  ਨਾ ਹਿੰਦੂ ਨਾ ਤੁਰਕ ਪਸ਼ੌਰੀ, ਨਾ ਮੈਂ ਰਹਿੰਦਾ ਵਿਚ ਨਦੌਣ।  ਬੁੱਲ੍ਹਾ ਕੀ ਜਾਣਾ ਮੈਂ ਕੌਣ।  ਨਾ ਮੈਂ ਭੇਤ ਮਜ਼ਹਬ ਦਾ ਪਾਇਆ, ਨਾ ਮੈਂ ਆਦਮ ਹਵਾ ਜਾਇਆ,  ਨਾ ਮੈਂ ਆਪਣਾ ਨਾਮ ਧਰਾਇਆ, ਨਾ ਵਿਚ ਬੈਠਣ ਨਾ ਵਿਚ ਭੌਣ।  ਬੁੱਲ੍ਹਾ ਕੀ ਜਾਣਾ ਮੈਂ ਕੌਣ।  ਅੱਵਲ ਆਖਰ ਆਪ ਨੂੰ ਜਾਣਾਂ, ਨਾ ਕੋਈ ਦੂਜਾ ਹੋਰ ਪਛਾਣਾਂ,  ਮੈਥੋਂ ਹੋਰ ਨਾ ਕੋਈ ਸਿਆਣਾ, ਬੁਲ੍ਹਾ ਸ਼ਾਹ ਖੜ੍ਹਾ ਹੈ ਕੌਣ।  ਬੁੱਲ੍ਹਾ ਕੀ ਜਾਣਾ ਮੈਂ ਕੌਣ।  বাংলায় অনুবাদ আমি মসজিদে বিশ্বাস করি না, নাস্তিকতাতেও নয়,  পুণ্যাত্মার মাঝে অপবিত্র আমি, মুসা নই, ফেরাউনও নয়।  আমি কে?  আমার ভিতরে নেই কোনো গ্রন্থ, না গাঁজা, না মদ,  কোনোভাবেই ঘুমাই না, জাগি না, ঘুমাও না।  আমি কে?  আমার মাঝে নেই বিবাহ, না দুঃখ, না শুদ্ধতা,  আমি না জলীয়, না মাটির, না আগুন, না বাতাস।  আমি কে?  আমি না আরব, না লাহোরী, না নাগৌরির হিন্দি,  না হিন্দু, না তুর্কী পশোরী, না বাস করি নাদুনে।  আমি কে?  গোপন ধর্ম পাইনি, না আদম-হওয়া আমি,  আমার নাম উল্লেখ করিনি, এতে বসিনি, তাকাইওনি।  আমি কে?  আদি থেকে অন্ত, নিজেকে জানি, আর কাউকে নয়,  আমার চেয়ে জ্ঞানী কে আছে, বুল্লে শাহ বলে?  আমি কে?  তথ্যসূত্র  বিষয়শ্রেণী:সুফি সঙ্গীত বিষয়শ্রেণী:পাঞ্জাবি সাহিত্য
ভালোবাসা এক্সপ্রেস (পূর্বনির্ধারিত নাম রেড – দ্য কালার অফ লাভ নামেও পরিচিত) হচ্ছে ২০১৪ সালে মুক্তিপ্রাপ্ত একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্র পরিচালনা করেছেন সাফি উদ্দিন সাফি এবং প্রযোজনা করেছেন আবুল কালাম। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান ও অপু বিশ্বাস। এছাড়াও আহমেদ শরীফ, মিশা সওদাগর, আফজাল শরীফ, আব্দুল্লাহ সাকি, ডিজে সোহেলসহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।   অভিনয়   শাকিব খান - তুর্য খান  অপু বিশ্বাস - বন্যা মির্জা  মিম চৌধুরী - তামান্না  আহমেদ শরীফ  মিশা সওদাগর - শাফক্বাত মির্জা  আফজাল শরীফ - কুতুব  আব্দুল্লাহ সাকি  ডিজে সোহেল  জাদু আজাদ   প্রযোজনা  ২০১৩ সালের ডিসেম্বরে চলচ্চিত্রটির চিত্রায়ণ শুরু হয়। শুরুতে চলচ্চিত্রটির নাম ছিল রেড – দ্য কালার অব লাভ। পরে পরিচালক এর নাম পরিবর্তন করে ভালোবাসা এক্সপ্রেস রাখেন।   মুক্তি  চলচ্চিত্রটি ২০১৪ সালের ৯ মে অর্ধশতাধিক প্রেক্ষাগৃহে মুক্তি পায়।   তথ্যসূত্র    বহিঃসংযোগ     বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৪-এর চলচ্চিত্র বিষয়শ্রেণী:২০১০-এর দশকের প্রণয়ধর্মী চলচ্চিত্র বিষয়শ্রেণী:২০১০-এর দশকের নাট্য চলচ্চিত্র
রাফায়েল হোসে ওরোজকো মাস্ত্রে (স্পেনীয়: Rafael José Orozco Maestre; মার্চ ২৪, ১৯৫৪ - জুন ১১, ১৯৯২)Biografía de Rafael Orozco ছিলেন একজন কলম্বিয়ান সংগীতশিল্পী, গায়ক এবং গীতিকার। দলের প্রতিষ্ঠাতা এবং প্রধান কণ্ঠশিল্পী Binomio de Oro। তাকে কলম্বিয়ার জনপ্রিয় সঙ্গীতের অন্যতম সেরা গায়ক হিসেবে বিবেচনা করা হয়।Rafael  Orozco  তিনি ১৯৫৪ সালের মার্চ ২৪ মাগডালেনার তৎকালীন বিভাগের বেসেরিল-এ রাফায়েল অরোজকো ফার্নান্দেজ এবং ক্রিস্টিনা মায়েস্ট্রে কুয়েলোর বাড়িতে তেরো ভাইবোন, পাঁচজন পুরুষ এবং আটজন মহিলা নিয়ে জন্মগ্রহণ করেছিলেন। তিনি কলেজিও ন্যাসিওনাল লোপেরেনা দে ভালেদুপারে মাধ্যমিক পড়াশোনা করেছেন। অরোজকো ১৯৭৫ সালে অ্যাকর্ডিয়নিস্ট এমিলিও ওভিডোর সাথে তার প্রথম অ্যালবাম রেকর্ড করেছিলেন।  ৩৮ বছর বয়সে তার বাড়ির সামনে একজন সশস্ত্র ব্যক্তির দ্বারা ৯ বার গুলিবিদ্ধ হওয়ার কারণে তিনি মারা যান।RAFAEL OROZCO: ¿QUIÉNES Y POR QUÉ LO ASESINARON HACE 30 AÑOS?   পাদটীকা    বহিঃসংযোগ    ডিসকোগস  রাফায়েল ওরোজকো মিউজিকব্রেইনজ  বিষয়শ্রেণী:১৯৫৪-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:কলম্বীয় সঙ্গীতশিল্পী বিষয়শ্রেণী:লাতিন গীতিকার
শ্রীপ্রিয়া হচ্ছেন ভারতের একজন সাবেক চলচ্চিত্র অভিনেত্রী। তামিল, তেলুগু, মালয়লম, কন্নড় এবং হিন্দি ভাষায় শ্রীপ্রিয়া মোট ৩০০টির মত চলচ্চিত্রে অভিনয় করেছিলেন; এর মধ্যে ২০০টিই তামিল ভাষার। ১৯৭৩ সাল থেকে ১৯৮৬ সাল পর্যন্ত শ্রীপ্রিয়া মুখ্য ভূমিকায় অভিনয় করতেন এরপর '৮৭ সাল থেকে '৯২ পর্যন্ত তিনি সাপোর্টিং রোলে অভিনয় করা শুরু করেন। তামিল এবং তেলুগু ভাষায় কিছু চলচ্চিত্র পরিচালনাও করেন তিনি।  ১৯৭৩ সালের চলচ্চিত্র বিশালীতে শ্রীপ্রিয়া প্রথম অভিনয় করেন, এরপর ১৯৭৪ সালের চলচ্চিত্র মুরুগান কাটিয়া ভাড়িতে অভিনয় করার সুযোগ পান যেটি পি মাধবন পরিচালনা করেছিলেন। তিনি কমল হাসন, রজনীকান্ত এবং শিবাজী গণেশন এর মত নামকরা চলচ্চিত্র অভিনেতাদের সঙ্গে অভিনয় করার সুযোগ পেয়েছিলেন।Films  সত্তরের দশকের শেষের দিকে এবং আশির দশকের শুরুর দিকে শ্রীপ্রিয়া অভিনীত চলচ্চিত্র ব্যবসাসফল হয়েছিলো, সি রুদ্রায়া পরিচালিত আভাল আপ্পাদিদান (১৯৭৭) এ শ্রীপ্রিয়া মঞ্জু চরিত্রে অভিনয় করে 'তামিলনাড়ু রাজ্য পুরস্কার' জিতেছিলেন।http://www.newindianexpress.com/entertainment/tamil/Im-angry-at-whats-happening-Sripriya/2013/09/02/article1762968.ece|I'm angry at what's happening তথ্যসূত্র  বহিঃসংযোগ    বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:১৯৫৬-এ জন্ম বিষয়শ্রেণী:মাক্কাল নিধি মায়ামের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:ভারতীয় তামিল ব্যক্তি বিষয়শ্রেণী:চেন্নাইয়ের অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:ভারতীয় নারী চলচ্চিত্র পরিচালক বিষয়শ্রেণী:চেন্নাইয়ের চলচ্চিত্র পরিচালক বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:তেলুগু চলচ্চিত্র পরিচালক বিষয়শ্রেণী:তামিল চলচ্চিত্র পরিচালক বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:তামিলনাড়ুর নারী শিল্পী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তামিল টেলিভিশনের অভিনেত্রী
বেঞ্জামিন জ্যাক কারেন (জন্ম: ৬ জুন ১৯৯৬) একজন ইংলিশ-জিম্বাবুয়ীয় ক্রিকেটার, যিনি জিম্বাবুয়ে জাতীয় দলের হয়ে ১৭ ডিসেম্বর ২০২৪ এ অভিষেক করেন। এর পূর্বে তিনি নর্দাম্পটনশায়ার ক্লাবে খেলেছেন।  বেন কারেন একজন বামহাতি ব্যাটসম্যান যিনি সাবেক জিম্বাবুয়ের আন্তর্জাতিক ক্রিকেটার কেভিন কারেনের দ্বিতীয় পুত্র এবং ইংল্যান্ডের আন্তর্জাতিক ক্রিকেটার টম ও স্যাম কারেনের ভাই। তিনি পূর্বে এমসিসি ইয়ং ক্রিকেটার্স, নর্দাম্পটনশায়ার এবং নটিংহ্যামশায়ার সেকেন্ড একাদশের প্রতিনিধিত্ব করেছেন।  কারান ৮ আগস্ট ২০১৮-এ ডার্বিশায়ারের বিপক্ষে নর্দাম্পটনশায়ারের হয়ে টুয়েন্টি২০ অভিষেক করেন। ১৫ আগস্ট ২০১৮-এ তিনি ২০১৮ মৌসুমের বাকি সময়ের জন্য নর্দাম্পটনশায়ারের সাথে চুক্তিবদ্ধ হন, এবং ২৯ আগস্ট ২০১৮-এ ডারহামের বিপক্ষে প্রথম-শ্রেণীর অভিষেক ঘটে তার। ২৬ এপ্রিল ২০১৯-এ ২০১৯ রয়্যাল লন্ডন ওয়ান-ডে কাপে নর্দাম্পটনশায়ারের হয়ে লিস্ট এ অভিষেক হয় তার। ২০২২ মৌসুমের পর তাকে মুক্তি দেওয়া হয়।  জিম্বাবুয়ের ২০/২১ এবং ২১/২২ লোগান কাপে সাউদার্ন রকস দলের হয়ে খেলার জন্য কারানকে নির্বাচিত করা হয়, যেখানে তিনি বেড়ে উঠেছেন।  ডিসেম্বর ২০২৪-এ আফগানিস্তানের বিরুদ্ধে ঘরের সিরিজের ওডিআই দলে তাকে ডাক পায় জিম্বাবুয়ে। ১৭ ডিসেম্বর ২০২৪-এ তার ওডিআই অভিষেক হয়, যেখানে তিনি ১৫ রান করেন বৃষ্টির কারণে ম্যাচ বাতিল হওয়ার আগে। পরবর্তী আফগানিস্তান সিরিজের জন্য তাকে জিম্বাবুয়ে দলে নেওয়া হয় এবং ২৬ ডিসেম্বর ২০২৪-এ টেস্ট অভিষেকে ৭৪ বলে ৬৮ রানের ইনিংস খেলেন।  ১৮ ফেব্রুয়ারি ২০২৫-এ হারারে স্পোর্টস ক্লাবে আয়ারল্যান্ডের বিরুদ্ধে তার প্রথম ওডিআই সেঞ্চুরি আসে ১৩০ বলে ১১৮* রানের (১৪টি বাউন্ডারি) ইনিংসে, যা দলকে ৯ উইকেটে জয় এনে দেয়।   তথ্যসূত্র   বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:নর্দাম্পটনশায়ারের ক্রিকেটার বিষয়শ্রেণী:জিম্বাবুয়ীয় ক্রিকেটার বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
সাযযাদ কাদির (জন্ম: ১৪ এপ্রিল, ১৯৪৭) বাংলাদেশের একজন প্রখ্যাত সাহিত্যিক ও সাংবাদিক। তিনি বাংলা সাহিত্যের ষাটের দশকের অন্যতম কবি, গবেষক ও প্রাবন্ধিক হিসেবে পরিচিত।http://www.dailyjanakantha.com/news_view.php?nc=42&dd=2012-01-08&ni=82671   জন্ম ও পারিবারিক পরিচয়  তিনি ১৯৪৭ সালের ১৪ই এপ্রিল টাঙ্গাইল জেলার মিরের বেতকা গ্রামে তার মাতুলালয়ে জন্মগ্রহণ করেন। তার পৈতৃক নিবাস টাঙ্গাইল জেলার দেলদুয়ার উপজেলায়।   শিক্ষা জীবন  সাযযাদ কাদির ১৯৬২ সালে বিন্দুবাসিনী উচ্চ বিদ্যালয় থেকে মাধ্যমিক পরীক্ষায় উত্তীর্ণ হন। তিনি ঢাকা বিশ্ববিদ্যালয় থেকে বাংলা ভাষা ও সাহিত্যে ১৯৬৯ সালে স্নাতক (সম্মান) এবং ১৯৭০ সালে স্নাতকোত্তর ডিগ্রী অর্জন করেন।   কর্ম জীবন  দেশ স্বাধীন হবার পর ১৯৭২ সালে তিনি করোটিয়া সা'দত কলেজ-এর বাংলা বিভাগে শিক্ষক হিসেবে যোগদান করেন। ১৯৭৬ সালে তিনি কলেজের চাকরি ত্যাগ করে সাপ্তাহিক বিচিত্রা পত্রিকায় যোগদানের মাধ্যমে সাংবাদিকতা পেশায় আত্মনিয়োগ করেন এবং ১৯৭৮ সালে এটি ত্যাগ করে রেডিও বেইজিং-এ যোগ দেন। ১৯৮০ সালে রেডিও বেইজিং-এর চাকরি ছেড়ে দেন এবং ১৯৮২ সাল থেকে ১৯৮৫ সাল পর্যন্ত দৈনিক সংবাদ পত্রিকায় যুক্ত থাকেন। এরপর ১৯৮৫ সালে থেকে ১৯৯২ সাল পর্যন্ত কাজ করেন আগামী-তারকালোক পত্রিকায় পরবর্তীকালে এটি ত্যাগ করেন ও দৈনিক দিনকালে যোগ দেন। ১৯৯৫ সালে দৈনিক দিনকাল হতে ইস্তফা দিয়ে যোগ দেন বাংলাদেশ প্রেস ইনিস্টিটিউটে এবং ২০০৪ সাল পর্যন্ত এখানে কর্মরত থাকেন। তিনি ২০০৪ সাল থেকে দৈনিক মানবজমিন পত্রিকায় যুগ্ম সম্পাদক হিসেবে কর্মরত আছেন।   প্রকাশিত গ্রন্থ  সাযযাদ কাদির শুধু মাত্র কবিতাই নয় গল্প, উপন্যাস, নাটক, প্রবন্ধ-গবেষণা, শিশুতোষ, সম্পাদনা, সঙ্কলন, অনুবাদ সহ বিভিন্ন বিষয়ে ৬০টির বেশি গ্রন্থ রচনা করেছেন। তার প্রকাশিত গ্রন্থগুলোর মধ্যে রয়েছে:  যথেচ্ছ ধ্রুপদ (১৯৭০) - কাব্যগ্রন্থ  চন্দনে মৃগপদচিহ্ন (১৯৭৬) - গল্পগ্রন্থ  লাভ স্টোরি (১৯৭৭) - অনুবাদ  রাজরূপসী  প্রেমপাঁচালী  হারেমের কাহিনী  বঙ্কিমচন্দ্র চট্টোপাধ্যায় প্রবন্ধসমগ্র - সংকলন  বেগম রোকেয়া প্রবন্ধসমগ্র - সংকলন  পৃথিবীর প্রিয় প্রণয়ী  অপর বেলায় - উপন্যাস  অন্তর্জাল (২০০৮) - উপন্যাস  রবীন্দ্রনাথ : শান্তিনিকেতন (২০১২) - গবেষণা  রবীন্দ্রনাথ : মানুষটি (২০১২) - গবেষণা  নারীঘটিত (২০১২) - প্রবন্ধ  খেই (২০১২) - উপন্যাস  বৃষ্টিবিলীন (২০১২) - কাব্যগ্রন্থ আমার ভুলবাসা (২০১৭) কাব্যগ্রন্থ  সম্মাননা ১।পশ্চিমবঙ্গের নাথ সাহিত্য ও কৃষ্টি কেন্দ্রিক সাহিত্যপত্রিকা ‘শৈবভারতী’র ৩৪তম বর্ষপূর্তি উপলক্ষে প্রবন্ধ সাহিত্যে সাযযাদ কাদিরকে শৈবভারতী পুরস্কার দেয়া হয়।কবি সাযযাদ কাদিরের প্রতিভার প্রশংসা  ২। জাতীয় কবিতা পরিষদ পুরস্কার ২০১৯   আরও দেখুন    বহিঃসংযোগ   সাযযাদ কাদিরের কবিতায় দেশবোধ  সাযযাদ কাদির সম্পর্কে একটি ইংরেজি নিবন্ধ   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪৭-এ জন্ম বিষয়শ্রেণী:বাঙালি কবি বিষয়শ্রেণী:বাংলাদেশী কবি বিষয়শ্রেণী:বাঙালি সাংবাদিক বিষয়শ্রেণী:বাংলাদেশী সাংবাদিক বিষয়শ্রেণী:বাঙালি অনুবাদক বিষয়শ্রেণী:বাংলাদেশী অনুবাদক বিষয়শ্রেণী:বাঙালি ঔপন্যাসিক বিষয়শ্রেণী:বাংলাদেশী পুরুষ ঔপন্যাসিক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
মেরুং বাংলাদেশের খাগড়াছড়ি জেলার অন্তর্গত দীঘিনালা উপজেলার একটি ইউনিয়ন।   আয়তন  মেরুং ইউনিয়নের আয়তন ২২৭.৯২ বর্গ কিলোমিটার। এটি আয়তনের দিক থেকে খাগড়াছড়ি জেলার সবচেয়ে বড় ইউনিয়ন।https://web.archive.org/web/20151208044832/http://www.bbs.gov.bd/WebTestApplication/userfiles/Image/National%20Reports/Union%20Statistics.pdf   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ৪৫,৫২২জন। এর মধ্যে ২৩,১১১জন মুসলিম, ১৭,৫৫১জন বৌদ্ধ, ৪,৭৬১জন হিন্দু, ৯৬জন খ্রিস্টান  ও ৩জন অন্যান্য ধর্মের অনুসারী।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  দীঘিনালা উপজেলার সর্ব-দক্ষিণে মেরুং ইউনিয়নের অবস্থান। এ ইউনিয়নের উত্তরে কবাখালী ইউনিয়ন ও বোয়ালখালী ইউনিয়ন; পশ্চিমে খাগড়াছড়ি সদর উপজেলার পেরাছড়া ইউনিয়ন, গোলাবাড়ী ইউনিয়ন ও কমলছড়ি ইউনিয়ন; দক্ষিণে রাঙ্গামাটি জেলার লংগদু উপজেলার আটারকছড়া ইউনিয়ন এবং পূর্বে রাঙ্গামাটি জেলার বাঘাইছড়ি উপজেলার খেদারমারা ইউনিয়ন ও রূপকারী ইউনিয়ন অবস্থিত।   প্রশাসনিক কাঠামো  মেরুং ইউনিয়ন দীঘিনালা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম দীঘিনালা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।   খাল ও নদী  মেরুং ইউনিয়নের মধ্য দিয়ে প্রবাহিত হচ্ছে মাইনী নদী।  দর্শনীয় স্থান   চন্দ পাহাড়   জনপ্রতিনিধি  মাহমুদা বেগম লাকি - চেয়ারম্যান   তথ্যসূত্র    বহিঃসংযোগ   বিষয়শ্রেণী:দীঘিনালা উপজেলার ইউনিয়ন